EkBass/fiwiki-20250220-pages-articles huggingface dataset:
Henri Junghänel

Henri Junghänel (s. 5. helmikuuta 1988 Breuberghttps://www.deutsche- olympiamannschaft.de/de/athleten/detail/a_action/show/a_athletes/henri- junghaenel-930.html) on saksalainen kivääriampuja ja olympiavoittaja. 179 senttimetriä pitkä ja 80 kilogrammaa painava Junghänel edustaa SV Rai- Breitenbachia ja hänen valmentajanaan toimii Bill Murray.http://www.issf- sports.org/athletes/athlete.ashx?personissfid=SHGERM0502198801 Junghänel saavutti olympiakultaa 50 metrin kiväärin makuukilpailusta vuoden 2016 kesäolympialaisista Rio de Janeirosta.https://www.rio2016.com/en/athlete/henri-junghaenel Vuoden 2015 Euroopan kisoista hän voitti kultaa samasta kilpailusta. EM-kilpailuista Junghänelillä on yksi hopea. Nuorten sarjoissa Junghänelillä on yksi EM-hopea 10 metrin ilmakivääristä vuodelta 2008. == Lähteet == Luokka:Saksalaiset ampujat Luokka:Saksalaiset olympiavoittajat Luokka:Vuonna 1988 syntyneet Luokka:Elävät henkilöt
Luis Garavito

Luis Alfredo Garavito Cubillos (25. tammikuuta 1957 Génova, Kolumbia – 12. lokakuuta 2023 Valledupar, Kolumbia), tunnetaan myös nimityksillä "La Bestia" ("Peto") tai "Tribilín", oli kolumbialainen sarjamurhaaja, pederasti, sadisti, raiskaaja, lasten seksuaalinen hyväksikäyttäjä ja nekrofiili. Vuonna 1999 hän myönsi raiskanneensa, kiduttaneensa, paloitelleensa sekä murhanneensa 147 nuorta miestä sekä poikaa Kolumbian läntisillä alueilla. Garavito oli vanhin seitsemänlapsisen perheen lapsista. Hänen lapsuutensa oli vaikea, ja hän joutui isänsä ja useiden naapureidensa pahoinpitelemäksi. Garavito ei lopulta käynyt koulua kuin muutaman vuoden. Kolumbiassa katosi 1990-luvulla useita 8–16-vuotiaita poikia, ja samaan aikaan löytyi myös useita kuolleita poikia, joita oli raa’asti runneltu ja seksuaalisesti pahoinpidelty. Maassa käynnistyi 1997 laaja ajojahti, kun Pereiran kaupungin läheltä löytyi 36 pojan haudat. Garavito saatiin kiinni vuonna 1999, kun häntä epäiltiin nuoren pojan raiskausyrityksestä. Hän oli tuolloin koditon ja työtön ja kärsinyt vuosia alkoholi- ja mielenterveysongelmista. Raiskausyritystä tutkinut tuomari kysyi tutkimuksissa Garavitolta, onko tämä tappanut ne 114 poikaa, jotka on löytynyt 59:stä eri Kolumbian kaupungista vuoden 1994 jälkeen. Garavito tunnusti lopulta 140 murhaa ja rukoili anteeksiantoa. Garavito iski erityisesti köyhiin lapsiin, ja hän sai niihin kontaktin erilaisissa valeasuissa. Hän esiintyi usein esimerkiksi munkkina tai pappina ja lupasi pojille rahaa tai juomaa. Garavito teki murhansa laajalla alueella. Hänen tiedetään tappaneen ainakin 11:ssä Kolumbian 32:sta departementista. Lisäksi hänen epäiltiin murhista myös Ecuadorissa. Garaviton todistettiin murhanneen 138, mutta uhreja epäillään olevan peräti 300 tai enemmän. Hänet tuomittiin oikeudessa 1 854 vuodeksi vankilaan. Tuomion pituus oli kuitenkin 22 vuotta, koska Kolumbian laki mahdollisti korkeintaan 30 vuoden tuomion ja koska Garavito tunnusti rikokset ja auttoi poliisia ruumiiden löytämisessä. Paikallinen media on kuvannut häntä "maailman pahimmaksi sarjamurhaajaksi"."World: Americas: Colombian child killer confesses". == Lähteet == * CNN * BBC * Pirry entrevista a Luis Alfredo Garavito * Fiscalia Report (Espanja) * Murderpedia ===Viitteet=== Luokka:Kolumbialaiset sarjamurhaajat Luokka:Vuonna 1957 syntyneet Luokka:Vuonna 2023 kuolleet
Mauri Tuomela

Mauri Leopold Tuomela (30. tammikuuta 1870 Vehkalahti – 2. elokuuta 1945 Pieksämäki) oli suomalainen maanviljelijä, kunnallisneuvos ja Suomalaisen puolueen kansanedustaja. Tuomelan vanhemmat olivat maanviljelijä Heikki Dufva ja Anna Maria Kirjalainen. Hän kävi oppikoulua neljä luokkaa ja maanviljelyskoulun 1888. Tuomela oli maanviljelijänä Vehkalahdella vuoteen 1918 saakka, Mikkelin maalaiskunnassa 1918–1920, Pieksämäen maalaiskunnassa 1920–1930 sekä Pieksämäen kauppalassa 1930–1945. Hän toimi Vehkalahdella asuessaan paloapuyhtiön esimiehenä ja säästöpankin kirjurina sekä myöhemmin Pieksämäen maalaiskunnan rahastonhoitajana. Hän sai kunnallisneuvoksen arvonimen 1930. Tuomela oli kansanedustajana 1914–1917 edustaen Kymen läänin läntistä vaalipiiriä. Hän oli presidentin valitsijamiehenä vuoden 1925 presidentinvaaleissa. Tuomela oli Vehkalahdella kuntakokouksen esimiehenä ja kunnanvaltuuston ja kunnallislautakunnan jäsenenä. Pieksämäellä hän oli kauppalanhallituksen jäsenenä ja kauppalan järjestysoikeuden puheenjohtajana. Hän oli lisäksi Säästöpankkien Keskus-Osake-Pankin hallintoneuvoston jäsenenä. Mauri Tuomela oli naimisissa vuodesta 1903 Emilia Tiilen kanssa. == Lähteet == Luokka:Kansanedustajat Luokka:Suomalaisen puolueen poliitikot‎ Luokka:Vehkalahden kunnanvaltuutetut Luokka:Kymen vaalipiiri Luokka:Vuonna 1870 syntyneet Luokka:Vuonna 1945 kuolleet
Patrick Lemarié

Patrick Lemarié (s. 6. helmikuuta 1968 Paris, Ranska) on ranskalainen kilpa- ajaja. Hän toimi vuodet 1999–2002 Formula 1 -tallin BAR testikuljettajana. Vuonna 2003 Craig Pollock palkkasi hänet ajamaan PK Racing -talliin Champ Car -sarjaan. Lemarié on kilpaillut myös Le Mansin 24 tunnin ajossa, American Le Mans Series, Indy Lights, Toyota Atlantic ja Formula 3000 -sarjoissa. Luokka:Ranskalaiset autourheilijat Luokka:Vuonna 1968 syntyneet Luokka:Elävät henkilöt
Gabon kesäolympialaisissa 2016

Gabon osallistui kesäolympialaisiin 2016. Sitä edusti kuusi urheilijaa neljässä lajissa. Joukkueen lipunkantajana avajaisissa toimi taekwondoin Anthony Obame. == Joukkue == === Judo === * Paul Kibikai – miesten alle 81 kg * Sarah Myriam Mazouz – naisten alle 78 kg === Taekwondo === * Anthony Obame – miesten yli 80 kg === Uinti === * Maël Ambonguilat – miesten 50 m vapaauinti === Yleisurheilu === ;Juoksulajit * Wilfried Bingangoye – miesten 100 m * Ruddy Zang Milama – naisten 100 m == Lähteet == Luokka:Valtiot kesäolympialaisissa 2016 Luokka:Gabon olympialaisissa
Ioánnis Kyriazís

Ioánnis Kyriazís (, s. 19. tammikuuta 1996) on kreikkalainen keihäänheittäjä. 192 senttimetriä pitkä ja 84 kilogrammaa painava Kyriazís edustaa Texas A&M; Universityn yleisurheilujoukkuetta.http://www.european- athletics.org/athletes/group=k/athlete=142159-kiriazis-ioannis/index.html Nuorten MM-kilpailuissa 2014 Eugenessa Kyriazís sijoittui seitsemänneksi ja nuorten EM-kilpailuissa 2015 Eskilstunassa hän oli neljäs. Kyriazís selviytyi Amsterdamin vuoden 2016 EM-kilpailuiden finaaliin heitettyään karsinnassa silloisen ennätyksensä 81,92. Finaalissa hän oli viimeinen eli kahdestoista tuloksella 75,57. Hän saavutti hopeaa Bydgoszczin alle 23-vuotiaiden EM- kilpailuissa 2017 tuloksella 81,04. Saman vuoden Lontoon MM-kilpailuissa hän sijoittui kuudenneksi tuloksella 84,52. Heinäkuussa 2016 Kyriazís heitti Lárisassa ennätyksekseen 87,14, jota hän paransi maaliskuussa 2017 tulokseen 88,01 Austinissa. Kyriazísille langetettiin maaliskuussa 2020 neljän vuoden kilpailukielto. Hänelle tehtiin huhtikuussa 2019 Texasissa dopingtesti, jonka näyte sisälsi anabolista steroidia Ligandrolia. == Henkilökohtaiset ennätykset == *keihäänheitto: 88,01 (Austin 2017) == Lähteet == Luokka:Kreikkalaiset keihäänheittäjät Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut kreikkalaiset Luokka:Vuonna 1996 syntyneet Luokka:Elävät henkilöt
Juho Virtanen

Juho Vihtori Virtanen (7. kesäkuuta 1870 Tammela – 7. maaliskuuta 1953 Tampere) oli suomalainen ammattientarkastaja ja sosialidemokraattien kansanedustaja. Virtasen vanhemmat olivat tehtaantyöntekijä Elias Appelsin ja Maria Christina Gabrielintytär. Hän oli aluksi tehtaantyömiehenä ja toimi sitten Osuusliike Tammen johtajana Forssassa 1919, Forssan tehtaan kirjurina ja ammattientarkastajien työläisapulaisena 1919–1924, valtion ammattientarkastajan apulaisena Tampereella 1924–1929 sekä ammattientarkastajana 1929–1937. Virtanen oli kansanedustajana 1919–1922 edustaen Hämeen läänin eteläistä vaalipiiriä. Juho Virtanen oli naimisissa vuodesta 1892 Emma Vilhelmiina Zaarin kanssa. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot‎ Luokka:Hämeen vaalipiiri Luokka:Vuonna 1870 syntyneet Luokka:Vuonna 1953 kuolleet
Kim Song-i

Kim Song-i ( s. 10. elokuuta 1994) on pohjoiskorealainen pöytätennispelaaja ja olympiamitalisti. Elokuussa 2016 Kimin rankingsijoitus oli 50. Kim saavutti Rio de Janeiron olympialaisissa 2016 olympiapronssia naisten kaksinpelissä. Kim on voittanut urallaan myös Ruotsin avoimen pöytätennisturnauksen vuonna 2012. ==Lähteet== Luokka:Pohjoiskorealaiset pöytätennispelaajat Luokka:Pohjoiskorealaiset olympiamitalistit Luokka:Vuonna 1994 syntyneet Luokka:Elävät henkilöt
Gambia kesäolympialaisissa 2016

Gambia osallistui kesäolympialaisiin 2016. Sitä edusti neljä urheilijaa kolmessa lajissa. Joukkueen lipunkantajana avajaisissa toimi pikajuoksija Gina Bass. == Joukkue == === Judo === * Faye Njie – miesten alle 73 kg === Uinti === * Pap Jonga – miesten 50 m vapaauinti === Yleisurheilu === ;Juoksulajit * Adama Jammeh – miesten 200 m * Gina Bass – naisten 200 m == Lähteet == Luokka:Valtiot kesäolympialaisissa 2016 Luokka:Gambia olympialaisissa
Amadou Hampâté Bâ

Amadou Hampâté Bâ (1901 Bandiagara – 15. toukokuuta 1991 Abidjan) oli malilainen kirjailija, kansatieteilijä ja historioitsija. Aluepäällikön adoptoima Bâ meni 12-vuotiaana ranskalaiseen siirtomaakouluun. Hän jatkoi samalla myös islamin opintoja suufilaisen Tierno Bokarin johdolla. Bâ työskenteli siirtomaahallinnon avustajana ja tulkkina vuoteen 1942, jolloin hän aloitti kansatieteen tutkijana Ranskan mustan Afrikan instituutissa Dakarissa. Vuonna 1958 Bâ perusti johtamansa yhteiskuntatieteiden instituutin Bamakoon. Hän toimi Malin Norsunluurannikon suurlähettiläänä vuosina 1962–1966 ja sen jälkeen Unescon toimeenpanevan neuvoston jäsenenä vuoteen 1970. Bâ on tutkinut etupäässä oman kansansa fulbejen historiaa, kulttuuria ja kansanperinnettä. Hän on pyrkinyt rekonstruoimaan historiaa suullisen perinteen pohjalta. Bân kaunokirjallinen tuotanto käsittää runoja ranskaksi ja fulaniksi, kertomuksia, romaanin L'étrange destin du Wangrin (1973) sekä muistelmat Amkoullel, l'enfant peul (1991) ja Oui, mon commandant (1997). Afrikkalainen nationalismi yhtyy kirjailijan tuotannossa voimakkaaseen uskonnollisuuteen. ==Lähteet== Luokka:Malilaiset historioitsijat Luokka:Etnologit Luokka:Malilaiset kirjailijat Luokka:Vuonna 1901 syntyneet Luokka:Vuonna 1991 kuolleet
Jay Thomas Evans

Jay Thomas ”Tommy” Evans (21. tammikuuta 1931 Tulsa, Oklahoma – 18. maaliskuuta 2008 Norman, Oklahoma) oli yhdysvaltalainen vapaapainija ja kreikkalais-roomalaisen tyylin painija, olympiamitalisti ja Pan-Amerikan kisojen kultamitalisti. 67–70 kilogramman painoluokissa kilpaillut Evans voitti vapaapainissa olympiahopeaa Helsingissä 1952 ja Pan-Amerikan kisojen kultaa Méxicossa 1955. Hän kilpaili myös Melbournen kesäolympialaisissa 1956 kummallakin painityylillä ja sijoittui vapaapainissa viidenneksi.Olympics at Sports-Reference.comInternational Wrestling Database == Lähteet == * Tommy Evans Bio, Stats and Results Olympics at Sports-Reference.com * Evans, Jay Thomas (USA) International Wrestling Database === Viitteet === Luokka:Yhdysvaltalaiset kreikkalais-roomalaisen tyylin painijat Luokka:Yhdysvaltalaiset vapaapainijat Luokka:Yhdysvaltalaiset olympiamitalistit Luokka:Vuonna 1931 syntyneet Luokka:Vuonna 2008 kuolleet
Yambo Ouologuem

Yambo Ouologuem (22. elokuuta 1940 Bandiagara – 14. lokakuuta 2017 Sévaré) oli malilainen kirjailija. Bamakossa ja Pariisissa opiskelleen Ouologuemin tunnetuin teos on hänen ensimmäinen romaaninsa Le devoir de violence, josta hän sai Renaudot-palkinnon vuonna 1968. Afrikan historiaa kaunistelematta kuvaava teos on raju hyökkäys négritude-aatteen kannattajien romantisoitua historiakäsitystä vastaan. Se sai ristiriitaisen vastaanoton myös väkivaltaisuutensa ja eroottisuutensa takia. Myöhemmin kirjailijaa syytettiin Graham Greenen ja ranskalaisen André Schwarz-Bartin teosten plagioinnista. Nykyään romaania pidetään yhtenä modernin afrikkalaisen kirjallisuuden klassikoista. Vuonna 1969 Ouologuem julkaisi esseekokoelman Lettre à la France nègre ja sen jälkeen salanimellä Utto Rodolph eroottisen romaanin Les mille et une bibles du sexe. Palattuaan Maliin 1970-luvun lopulla kirjailija vietti eristäytynyttä elämää kotikaupunkinsa Bandiagaran lähistöllä. ==Lähteet== Luokka:Malilaiset kirjailijat Luokka:Vuonna 1940 syntyneet Luokka:Vuonna 2017 kuolleet
Rəşid Məmmədbəyov

Rəşid Qarabəy oğlu Məmmədbəyov (, 28. helmikuuta 1927 Şağan, Transkaukasian SFNT – 4. joulukuuta 1970 Baku, Azerbaidžanin SNT) oli Neuvostoliittoa edustanut vapaapainija ja olympiamitalisti. 57 kilogramman painoluokassa kilpaillut Məmmədbəyov oli ensimmäinen olympiamitalin voittanut azeri. Hän saavutti vapaapainissa olympiahopeaa Helsingissä 1952.Rəşid Məmmədbəyov Bio, Stats and Results Olympics at Sports-Reference.com. Mamedbekov, Raschid (URS) International Wrestling Database. == Lähteet == Luokka:Neuvostoliittolaiset vapaapainijat Luokka:Neuvostoliittolaiset olympiamitalistit Luokka:Vuonna 1927 syntyneet Luokka:Vuonna 1970 kuolleet
Kōsuke Hagino

Kōsuke Hagino (; s. 15. elokuuta 1994 Tochigi)Kosuke Hagino Bio, Stats, and Results Olympics at Sports-Reference.com on japanilainen kilpauimari. Hagino voitti 400 metrin sekauinnin olympiakultaa Rio de Janeiron kesäolympialaisissa 2016 ja lisäksi 200 metrin sekauinnin hopeaa ja pitkän vapaauintiviestin pronssia Japanin joukkueessa.https://www.rio2016.com/en/swimming-schedule-and- results Edeltäneissä Lontoon kesäolympialaisissa 2012 hän saavutti 400 metrin sekauinnin pronssia. Barcelonan MM-kilpailuissa 2013 Hagino saavutti 400 metrin vapaauinnin ja 200 metrin sekauinnin hopeaa. Budapestin MM-kilpailuissa 2017 hän oli 200 metrin sekauinnissa niin ikään toinen. Lyhyen radan MM- kilpailuissa Dohassa 2014 hän sai kultaa 200 metrin sekauinnissa ja hopeaa 400 metrin sekauinnissa. Hagino voitti Aasian kisoissa 2014 neljä kultamitalia, yhden hopean ja kaksi pronssia. Saman vuoden Tyynenmeren-mestaruuskilpailuissa hän sai kaksi kultamitalia ja kolme hopeaa. Vuonna 2018 hän saavutti Aasian kisoissa yhden kullan, kaksi hopeaa ja yhden pronssin, Tyynenmeren- mestaruuskilpailuissa yhden hopean ja pronssin. Nuorten MM-kilpailuissa 2011 hän saavutti yhden kullan, kaksi hopeaa ja kaksi pronssia == Henkilökohtaiset ennätykset == === 50 metrin rata === Matka Aika Paikka Päivä 100 m vapaauinti 49,88 Vichy 2. heinäkuuta 2016 200 m vapaauinti 1.45,23 Incheon 21. syyskuuta 2014 400 m vapaauinti 3.44,48 Incheon 23. syyskuuta 2014 100 m selkäuinti 53,68 Barcelona 29. heinäkuuta 2013 200 m selkäuinti 1.55,43 Barcelona 2. elokuuta 2013 200 m sekauinti 1.55,34 Incheon 22. syyskuuta 2014 400 m sekauinti 4.06,05 Rio de Janeiro 6. elokuuta 2016 === 25 metrin rata === Matka Aika Paikka Päivä 100 m vapaauinti 47,57 Tokio 28. lokakuuta 2014 200 m vapaauinti 1.42,62 Tokio 29. lokakuuta 2014 400 m vapaauinti 3.40,77 Dubai 2. lokakuuta 2012 100 m selkäuinti 50,92 Doha 6. lokakuuta 2012 200 m selkäuinti 1.51,00 Istanbul 16. joulukuuta 2012 100 m sekauinti 51,30 Doha 7. joulukuuta 2014 200 m sekauinti 1.50,47 Doha 5. joulukuuta 2014 400 m sekauinti 4.01,17 Doha 4. joulukuuta 2014 == Lähteet == * https://swimswam.com/tag/kosuke- hagino/ === Viitteet === == Aiheesta muualla == * Luokka:Japanilaiset uimarit Luokka:Japanilaiset olympiavoittajat Luokka:Vuonna 1994 syntyneet Luokka:Elävät henkilöt
Suomen seksikkäin

Suomen seksikkäin (aiemmin Suomen seksikkäin tavis)Tavikset.info on vuosittain netissä järjestettävä kauneuskilpailu. Ensimmäinen kauneuskilpailu käytiin vuonna 2008. == Voittajat == Vuosi Henkilö Ikä Paikkakunta 2008 Mira VillmanMira Villman on Suomen Seksikkäin Tavis 2008 26 Helsinki 2009 Kilpailua ei järjestetty - - 2010 Nea VarkkaNea Varkka on Suomen seksikkäin tavis 2010 21 Kirkkonummi 2011 Anya NikonovaSuomen seksikkäin 2011 valittiin – katso voittajan kuumat bikinikuvat 21 Vantaa 2012 Jasmin KarhuHän on Suomen seksikkäin -kilpailun voittaja 23 Vantaa 2013 Nora-Maria TissariTämä seksipommi on Suomen Seksikkäin 2013 -voittaja! 22 Helsinki 2014 Paulina "Twin" KaksonenPaulina Twin on Suomen Seksikkäin 2014 27 Espoo 2015 Susanna MedeirosNo nyt on herkkua tarjolla: tässä on Suomen Seksikkäin 2015 – voittaja! 22 Espoo 2016 Anu NurminenTämä fitness-kaunotar on Suomen Seksikkäin - upeat alusvaatekuvat! 22 Jalasjärvi 2017 Irina TundraSuomen Seksikkäin sai liki litraiset palkintosilikoninsa: Irina Tundra heruttaa upean jättimäisiä tissejään 30 Helsinki 2018 Kilpailua ei järjestetty - - 2019 Kilpailua ei järjestetty - - 2020 Kilpailu peruttiin COVID-19 epidemian vuoksi - - 2021 Lucy KauttoTässä hän on, Lucy on Suomen Seksikkäin 2021 – mitkä kuvat, poseeraa myös yläosattomissa 20 Helsinki == Lähteet == == Aiheesta muualla == * Kotisivut Luokka:Suomen kauneuskilpailut
Jönköpings Södra IF

Jönköpings Södra IF (tunnetaan usein lyhenteellä J-Södra) on ruotsalainen jalkapalloseura Jönköpingin kaupungista. Seura on perustettu vuonna 1922. J-Södra nousi kaudelle 2016 maan korkeimmalle sarjatasolle Allsvenskaniin 46 vuoden tauon jälkeen. Kotiottelunsa joukkue pelaa Stadsparksvallenilla, johon mahtuu 5 200 katsojaa. == Aiheesta muualla == * Seuran kotisivut Luokka:Ruotsalaiset jalkapalloseurat Luokka:Jönköpingin kunta
Seydou Badian Kouyaté

Seydou Badian Kouyaté (kirjailijanimeltään Seydou Badian, 10. huhtikuuta 1928 Bamako – 28. joulukuuta 2018Mali: Décès de l’écrivain Seydou Badian Kouyaté à l’âge de 90 ans malijet.co, abgerufen am 29.12.2018) oli malilainen kirjailija ja poliitikko. Koyaté suoritti keskikoulun Ranskassa ja valmistui lääketieteen tohtoriksi Montpellier’n yliopistosta vuonna 1955. Hän työskenteli vuodesta 1962 lähtien Malin maatalousministerinä ja vuodesta 1965 suunnitteluministerinä. Vuonna 1966 hän jatkoi uraansa lääkärinä. Vuoden 1968 vallankaapauksen jälkeen Koyaté vietti seitsemän vuotta vankilassa. Vuodesta 1975 lähtien hän asui Senegalin Dakarissa, josta hän palasi vuonna 1991 Maliin ryhtyen jälleen aktiivipoliitikoksi. Koyatén tunnetuin teos on sukupolvien ja kulttuurien konfliktia kuvaava romaani Sous l’orage (1957). Hän kirjoitti myös muita romaaneja ja näytelmiä. Kirjailijan teosten pääteema on afrikkalaisen identiteetin ja perinteiden säilyttäminen modernisoituvassa yhteiskunnassa. ==Lähteet== Luokka:Malilaiset kirjailijat Luokka:Malilaiset poliitikot Luokka:Malilaiset lääkärit Luokka:Ministerit Luokka:Maatalousministerit Luokka:Vuonna 1928 syntyneet Luokka:Vuonna 2018 kuolleet
Arvo Kyllönen

Arvo ”Arkko” Kyllönen (17. joulukuuta 1932 Imatra – 10. kesäkuuta 2017Kuolinilmoitus, Uutisvuoksi 18.6.2017, s. 11) oli suomalainen kreikkalais- roomalaisen tyylin painija ja vapaapainija. Palomiehenä työskennellyt Kyllönen edusti Tainionkosken Tähteä ja Lappeenrannan Työväen Urheilijoita. 57–62 kilogramman painoluokissa kummallakin painityylillä kilpaillut Kyllönen osallistui Helsingin kesäolympialaisiin 1952, joissa hän karsiutui kreikkalais-roomalaisen painin 57 kilogramman painoluokassa kolmannen kierroksen jälkeen. Kyllönen voitti Suomen mestaruuden vapaapainin 57 kg:n sarjassa vuonna 1952 ja kreikkalais-roomalaisen painin 62 kg:n sarjassa vuonna 1954.Olympics at Sports-Reference.comtulpaini.fi Kyllönen sai vuonna 1998 musiikillisista ansioistaan director musices -arvonimen. Hän toimi vuosina 1965–1990 kapellimestarina Imatran työväenyhdistyksen soittokunnassa. == Lähteet == * Arvo Kyllönen Bio, Stats and Results Olympics at Sports- Reference.com * Kyllönen Arvo tulpaini.fi === Viitteet === Luokka:Suomalaiset kreikkalais-roomalaisen tyylin painijat Luokka:Suomalaiset vapaapainijat Luokka:Suomalaiset kapellimestarit Luokka:Vuonna 1932 syntyneet Luokka:Vuonna 2017 kuolleet
Luuttucembalo

Luuttucembalo (engl. lute-harpsichord; saks. Lautenklavecimbel, Lautenklavier, Lautenwerck, Lautenwerk, Theorbenflügel; ransk. clavecin-luth) on cembalo, jonka kielet on tehty suolesta; tavallisen cembalon kielet ovat metallia. Luuttucembalolla pyritään imitoimaan luutun ääntä, mutta kosketinsoittimena se mahdollistaa polyfonisen musiikin esittämisen luuttua paremmin.Edwin M. Ripin ja Denzil Wraight: "Lute-harpsichord" . Grove music online. Oxford University Press. Tarkistettu 12.8.2016 Soitin oli erityisen suosittu 1700-luvun alkupuolen Saksassa, jossa luuttucembaloita rakensivat muiden muassa Johann Christoph Fleischer, Zacharias Hildebrandt ja Johann Nicolaus Bach. Säveltäjä Johann Sebastian Bachin jäämistöön kuului kaksi luuttucembaloa, ja hän sävelsi soittimelle ainakin e-mollisarjan BC L166/BWV 996 (Preludio con la Svite da Gio: Bast. Bach. aufs Lauten Werck). Monissa cembaloissa on erityinen luuttuäänikerta, joko varsinainen omin luistein varustettu soinniltaan nasaalinen äänikerta (engl. lute stop; ransk. nasale, registre d'hautbois; saks. Nazard, Nasal-Register, Nasalzug, Oboezug) tai sordiinon tapaan toimiva nahasta tai huovasta valmistettu metallikielten sointia pehmentävä vaimennusmekanismi (engl. buff stop, harp stop, virh. myös lute stop; ital. sordino, liuto; ransk. registre de luth, saks. Lautenzug). Kumpaakaan näistä ei pidä sekoittaa luuttucembalon perusominaisuuteen eli suolikielisiin äänikertoihin.Edwin M. Ripin ja John Koster: "Lute stop" . Grove music online. Oxford University Press. Tarkistettu 12.8.2016Edwin M. Ripin ja John Koster: "Buff stop (harp stop and (erroneously) lute stop)" . Grove music online. Oxford University Press. Tarkistettu 12.8.2016 == Lähteet == == Aiheesta muualla == * Keith Hill: About My Lautenwerks Luokka:Kielisoittimet Luokka:Kosketinsoittimet
Massa Makan Diabaté

Massa Makan Diabaté (1938 Kita – 27. tammikuuta 1988 Bamako) oli malilainen kirjailija. Kuuluisaan griottisukuun syntynyt Diabaté kasvoi Kongossa, Guineassa ja Ranskassa sekä opiskeli ja väitteli tohtoriksi Pariisissa. Hänen pääteoksensa on malinkekulttuurin muutosta ironisesti kuvaava Kouta-trilogia Le Lieutenant de Kouta (1979), Le Coiffeur de Kouta (1980) ja Le Boucher de Kouta (1982), joka ulottuu siirtomaavallan alkuvaiheista 1980-luvulle. Diabaté sai mustan Afrikan kirjallisuuspalkinnon vuonna 1971 ja Léopold Sédar Senghor -palkinnon vuonna 1987. ==Lähteet== Luokka:Malilaiset kirjailijat Luokka:Vuonna 1938 syntyneet Luokka:Vuonna 1988 kuolleet
Thomaz Soares da Silva

Thomaz Soares da Silva, tunnettiin paremmin taiteilijanimellään Zizinho (14. syyskuuta 1921 – 8. helmikuuta 2002) oli brasilialainen jalkapalloilija. Hän kuului maan parhaimpiin pelaajiin 1940- ja 50-luvuilla. Brasilian maajoukkueessa Zizinho pelasi 53 ottelua, joissa hän teki 30 maalia. Hän oli aloituskokoonpanossa Maracanaço-nimen saaneessa loppuottelussa, jossa Brasilia hävisi maailmanmestaruuden kotikisoissaan 1950 Uruguaylle. Hänet valittiin myös kisojen parhaaksi pelaajaksi. Zizinho kuoli 80-vuotiaana vuonna 2002.http://www.rsssf.com/miscellaneous/zizinho-intlg.html Viitattu 12.8.2016. ==Lähteet== Luokka:Brasilialaiset jalkapalloilijat Luokka:Vuonna 1921 syntyneet Luokka:Vuonna 2002 kuolleet
Moussa Konaté (kirjailija)

Moussa Konaté (1951 Kita – 30. marraskuuta 2013 Limoges) oli malilainen kirjailija. Opettajana sekä Le Figuier ja Edition Jamana -kustantamojen johtajana työskennellyt Konaté kuvaa teoksissaan kriittisesti nyky-Malin jokapäiväistä elämää. Hän oli myös yksi harvoista afrikkalaisista kirjailijoista, joka pystyi elättämään itsensä jännityskertomuksilla. Konaté sai Ranskan akatemian Hervé Deluen -palkinnon vuonna 2011. ==Lähteet== Luokka:Malilaiset kirjailijat Luokka:Vuonna 1951 syntyneet Luokka:Vuonna 2013 kuolleet
Pöytätennis kesäolympialaisissa 2016 – miesten kaksinpeli

Miesten pöytätenniksen kaksinpeli Rio de Janeiron olympialaisissa 2016 pidettiin 6. – 11. elokuuta. Ottelut pelattiin Riocentrossa. Turnauksen voitti kiinalainen Ma Long, joka voitti hallitsevan olympiavoittajan kiinalaisen Zhang Jiken. Pronssia saavutti Jun Mizutani. ==Tulokset== {{Turnauspuu16 | 8.8. | Ma Long | 4 | Jung Young-sik | 2 | 8.8. | Timo Boll | 2 | Quadri Aruna | 4 | 8.8. | Marcos Freitas | 4 | Kou Lei | 0 | 8.8. | Hugo Calderano | 2 | Jun Mizutani | 4 | 9.8. | Dimitrij Ovtcharov | 4 | Bojan Tokič | 1 | 9.8. | Paul Drinkhall | 2 | Uladzimir Samsonau | 4 | 9.8. | Wong Chun Ting | 3 | Niwa Kōki | 4 | 9.8. | Adrian Crișan | 0 | Zhang Jike | 4 | 10.8. | Ma Long | 4 | Quadri Aruna | 0 | 10.8. | Marcos Freitas | 2 | Jun Mizutani | 4 | 9.8. | Dimitrij Ovtcharov | 2 | Uladzimir Samsonau | 4 | 9.8. | Niwa Kōki | | Zhang Jike | 4 | 11.8. | Ma Long | 4 | Jun Mizutani | 2 | 11.8. | Uladzimir Samsonau | 1 | Zhang Jike | 4 | 11.8. | Ma Long | 4 | Zhang Jike | 0 | 11.8. | Jun Mizutani | 4 | Uladzimir Samsonau | 1 }} ==Lähteet== Luokka:Pöytätennis kesäolympialaisissa 2016
Taina Karvonen

Taina Karvonen (s. 15. heinäkuuta 1989 Oulu) on suomalainen kilpauransa päättänyt uimahyppääjä. Hän kilpaili kolmen metrin parihypyissä ja metrin ponnahduslaudalla yltäen kummassakin kilpailumuodossa EM-kilpailujen loppukilpailuun. == Ura == Karvonen kilpaili kolmen metrin parihypyissä Iira Laatusen kanssa vuodesta 2011 toukokuuhun 2016 asti, jolloin Laatunen päätti kilpauransa. Viimeisessä parihyppykilpailussaan Lontoon EM-kilpailuissa he sijoittuivat kahdeksanneksi. Vuoden 2015 EM-kilpailuissa he olivat kuudensia,http://www.uimaliitto.fi/liitto/uutiset/laatunen-paatti-pitkan- uransa-em-altaalle/ ja vuoden 2014 EM-kilpailuissa kaksikko sijoittui seitsemänneksihttp://www.vantaansanomat.fi/artikkeli/384115-uimahyppaaja- taina-karvonen-nimettiin-em-joukkueeseen. Karvonen kilpaili vuoden 2015 uinnin MM- kisoissa.http://omegatiming.com/File/Download?id=00010F0006020101FFFFFFFFFFFFFF00 Ensimmäisissä MM-kilpailuissaan hän sijoittui ponnahduslaudan karsinnassa 23:nneksi.http://www.uimaliitto.fi/liitto/uutiset/vain-reilut-13-pistetta-mm- finaalista/ Parihypyissä Karvonen–Laatunen-kaksikko oli karsinnan 16:s.http://www.uimaliitto.fi/liitto/uutiset/haastava-alku-kazanin-mm- uimahypyissa/ Vuoden 2012 EM-kilpailuissa Karvonen oli yhden metrin ponnahduslaudalla 15:s ja karsiutui 12 parhaan hyppääjän loppukilpailusta.http://yle.fi/urheilu/3-6101621 Vuoden 2015 EM-kilpailuissa Karvonen selviytyi metrin ponnahduslaudalla loppukilpailuunhttp://yle.fi/urheilu/3-8070352 jossa sijoittui 12:nneksi.http://yle.fi/urheilu/3-8072424 Vuonna 2016 hän karsiutui EM- ponnahduslautafinaalista.http://www.ksml.fi/urheilu/Suomalaiset-karsiutuivat- uimahyppyjen-EM-finaalista/768439 Karvonen ilmoitti elokuussa 2017 päättävänsä kilpauransa ja siirtyvänsä valmentajaksi.https://www.instagram.com/p/BXlKHAkF10s/?taken-by=tainakarvonen == Lähteet == == Aiheesta muualla == * Karvosen kotisivut tainakarvonen.fi Luokka:Suomalaiset uimahyppääjät Luokka:Vuonna 1989 syntyneet Luokka:Elävät henkilöt
Pöytätennis kesäolympialaisissa 2016 – naisten kaksinpeli

Naisten pöytätenniksen kaksinpeli Rio de Janeiron olympialaisissa 2016 pidettiin 6. – 10. elokuuta. Ottelut pelattiin Riocentrossa. Olympiakultaa voitti kiinalainen Ding Ning, joka voitti loppuottelussa hallitsevan olympiavoittajan kiinalaisen Li Xiaoxian. Pronssia saavutti pohjoiskorealainen Kim Song-i. ==Tulokset== {{Turnauspuu16 | 8.8. | Ding Ning | 4 | Doo Hoi Kem | 0 | 8.8. | Li Xue | 1 | Han Ying |4 | 8.8. | Jeon Ji-hee | 1 | Yu Mengyu | 4 | 8.8. | Chen Szu-yu | 2 | Kim Song-i | 4 | 8.8. | Li Xiaoxia | 4 | Lee Ho Ching | 0 | 8.8. | Seo Hyo-won | 3 | Cheng I-ching | 4 | 8.8. | Ai Fukuhara | 4 | Ri Myong-sun | 0 | 8.8. | Liu Jia | 1 | Feng Tianwei | 4 | 9.8. | Ding Ning | 4 | Han Ying | | 9.8. | Yu Mengyu | 2 | Kim Song-i | 4 | 9.8. | Li Xiaoxia | 4 | Cheng I-ching | 0 | 9.8. | Ai Fukuhara | 4 | Feng Tianwei | 0 | 10.8. | Ding Ning | 4 | Kim Song-i | 1 | 10.8. | Li Xiaoxia | 4 | Ai Fukuhara | 0 | 10.8. | Ding Ning | 4 | Li Xiaoxia | 3 | 10.8. | Kim Song-i | 4 | Ai Fukuhara | 1 }} ==Lähteet== Luokka:Pöytätennis kesäolympialaisissa 2016
Intel Skylake

Skylake on Intelin kehittämä suoritinarkkitehtuuri. Skylake on Haswellin seuraaja joka julkaistiin elokuussa 2015.http://www.pcadvisor.co.uk/new- product/pc-upgrades/skylake-release-date-specifications-3590751/ Skylake suunniteltiin pääasiassa Intelin Israelissa sijaitsevassa kehitysyksikössä.http://knowledge.wharton.upenn.edu/article/intel-israel-old- relationship-faces-new-criticism/ Skylakeen perustuvat työpöytäsuorittimet tukevat virallisesti vain DDR3L tai DDR4 muisteja.http://wccftech.com/skylake- does-not-support-ddr3-damage-ddr3l-only/ Skylake prosessorit valmistetaan Intelin 14 nm litografisella prosessilla. Skylaken seuraaja on Kaby Lake. == Lähteet == == Aiheesta muualla == * Lista Skylake-prosessoreista Luokka:Intelin suorittimet Luokka:Suoritinarkkitehtuurit
Pöytätennis kesäolympialaisissa 2016 – miesten joukkuepeli

Miesten pöytätenniksen joukkuepeli Rio de Janeiron olympialaisissa 2016 pidetään 12. – 18. elokuuta. Ottelut pelattaan Riocentrossa. Turnaukseen osallistuu 16 maata. Olympiakultaa voitti Kiinan joukkue. Hopealle sijoittui Japani ja kolmanneksi Saksa. ==Tulokset== {{Turnauspuu16 | 13.8. | | 3 | | 0 | 13.8. | | 3 | | 2 | 13.8. | | 3 | | 0 | 13.8. | | 0 | | 3 | 13.8. | | 3 | | 2 | 13.8. | | 0 | | 3 | 13.8. | | 1 | | 3 | 13.8. | | 1 | | 3 | 14.8. | | 3 | | 0 | 14.8. | | 1 | | 3 | 14.8. | | 3 | | 1 | 14.8. | | 1 | | 3 | 15.8. | | 3 | | 0 | 16.8. | | 3 | | 1 | 18.8. | | 3 | | 1 | 17.8. | | 1 | | 3 }} ==Lähteet== Miesten joukkuepeli
Pöytätennis kesäolympialaisissa 2016 – naisten joukkuepeli

Naisten pöytätenniksen joukkuepeli Rio de Janeiron olympialaisissa 2016 pidetään 12. – 16. elokuuta. Ottelut pelattaan Riocentrossa. Turnaukseen osallistuu 16 maata. Olympiakultaa voitti Kiinan joukkue. Hopealle sijoittui Saksa ja kolmanneksi Japani. ==Tulokset== {{Turnauspuu16 | 12.8. | | 3 | | 0 | 12.8. | | 0 | | 3 | 12.8. | | 3 | | 2 | 12.8. | | 0 | | 3 | 12.8. | | 3 | | 0 | 12.8. | | 1 | | 3 | 12.8. | | 1 | | 3 | 12.8. | | 0 | | 3 | 13.8. | | 3 | | 0 | 13.8. | | 2 | | 3 | 14.8. | | 3 | | 1 | 14.8. | | 0 | | 3 | 15.8. | | 3 | | 0 | 15.8. | | 3 | | 2 | 16.8. | | 3 | | 0 | 16.8. | | 1 | | 3 }} ==Lähteet== Naisten nelinpeli
Olli Sarekoski

Olli Yrjö Sarekoski (s. 23. maaliskuuta 1965) on suomalainen yritysjohtaja, joka on toiminut Veikkauksen palveluksessa vuodesta 2003. Hän aloitti uuden rahapeliyhtiön, Veikkauksen toimitusjohtajana vuoden 2017 alussa. Aikaisemmin Sarekoski on toiminut Urheilukanavan omistaneen Suomen Urheilutelevisio Oy:n toimitusjohtajana. Koulutukseltaan hän on kauppatieteiden maisteri Vaasan yliopistosta. == Lähteet == Luokka:Veikkauksen toimitusjohtajat Luokka:Erityisavustajat Luokka:Vuonna 1965 syntyneet Luokka:Elävät henkilöt
Joahnys Argilagos

Joahnys Oscar Argilagos Perez (s. 11. tammikuuta 1997) on kuubalainen alemman kärpässarjan nyrkkeilijä. Hän saavutti kultaa AIBA:n maailmanmestaruuskisoissa 2015 ja hopeaa Pan-Amerikan kisoissa 2015JOAHNYS ARGILAGOS – 49 KG aiba.org Viitattu 13.8.2016 , sekä pronssia 2016 kesäolympialaisissa. Hän on voittanut myös AIBA:n nuoren maailmanmestaruuden 2013. ==Lähteet== Luokka:Kuubalaiset nyrkkeilijät Luokka:Kuubalaiset olympiamitalistit Luokka:Vuonna 1997 syntyneet Luokka:Elävät henkilöt
IBM Cloud Video

Ustream on maaliskuussa 2007 perustettu yhdysvaltalainen suoratoistopalvelu tietokone- ja konsolipelaajille. Palvelun ideana on yhdistää pelaajia ympäri maailman antamalla heidän lähettää ja katsoa reaaliaikaista videokuvaa ja keskustella toistensa kanssa. == Aiheesta muualla == * Kotisivut Luokka:Videopelisivustot
RFactor 2

rFactor 2 on Image Space Incorporated -yhtiön (ISI) kehittämä ajosimulaatiopeli. Peli perustuu eri autoluokkiin, joista voi valita mopoauton tai Formula 1 -auton väliltä haluamansa menopelin radalle. ISI on sopinut alankomaalaisen Luminis-yhtiön kanssa jatkokehityksen siirtymisestä uuteen yhtiöön Studio 397. Pelin jakelu on siirtynyt yksinomaan Steam-alustalle. == Lähteet == == Aiheesta muualla == *Kotisivut Luokka:Ajopelit Luokka:Vuoden 2013 videopelit Luokka:Windows-pelit Luokka:Ajosimulaattorit
Minimax TV

Minimax on eurooppalainen lapsille suunnattu maksutelevisiokanava. Sillä on lähetyksiä Unkarissa, Romaniassa, Slovakiassa, Sloveniassa, Serbiassa, Bosnia- Hertsegovinassa, Makedoniassa, Albaniassa, Montenegrossa, Tšekissä ja Moldovassa. Espanjassa ja Puolassa kanava on lopettanut. Kanavan omistaa unkarilainen AMC Networks International Central Europe, joka kuuluu amerikkalaiseen AMC Networks -konserniin. Luokka:Lastenkanavat
Metsälukki

Metsälukki (Mitopus morio) on suurikokoinen ja pitkäjalkainen lukkien lahkoon kuuluva hämähäkkieläin.Uddström & Rinne 2016, s. 82. == Ulkonäkö ja koko == Metsälukin väri vaihtelee voimakkaasti, mutta yleensä selän keskellä erottuu leveä, tumma satulakuvio. Koiraiden kylkien pohjaväri on usein hyvin vaaleanruskea ja satulakuvio tummanruskea tai joskus lähes musta. Naaraat ovat pohjaväriltään tummempia ja satulakuvio on toisinaan epäselvä. Metsälukin selkäpuolella on usein myös pieniä, vaaleita nystyjä. Pyyntileuan eli pedipalpin polven kärki on sisäsivulta leventynyt. Metsälukin katse suuntautuu sivuille ja aavistuksen yläviistoon. Terävänystyinen silmäkumpu on suunnilleen yhtä pitkä kuin leveäkin. Silmäkummun ympärillä on vaihteleva määrä pieniä piikkejä. Naaraiden ruumiin pituus on 6,4–8,2 mm ja koiraiden 4,2–5,3 mm. Metsälukin jalkojen väritys vaihtelee kellertävänruskeasta tummahkon ruskeaan ja niissä saattaa olla lähes mustanruskeaa kuviointia. Jalkojen reidet ovat okaiset. Jalkojen pituus ja paksuus voivat vaihdella melko paljon eri yksilöiden välillä. Pisimmän eli toisen raajaparin pituus on 30–40 mm.Olsen 2012, s. 115. Metsälukki muistuttaa varsinkin nuorena seinälukkia (Phalangium opilio). == Elintavat == Metsälukki elää hyvin monipuolisissa ympäristöissä, mutta suosii etenkin metsäisiä elinympäristöjä. Sitä voi tavata myös puistoista, puutarhoista, soilta, rannoilta ja puuttomilta tunturipaljakoilta. Päivisin metsälukki lepäilee yleensä kasveilla, puunrungoilla ja toisinaan myös talojen seinillä.Uddström & Rinne 2016, s. 83. Puutarhassa metsälukki on hyödyllinen hyönteisten saalistaja.Ötökkätieto: Metsälukki Viitattu 6.9.2016. Suomessa metsälukkia tavataan huhti-toukokuusta aina syys-lokakuulle saakka. Metsälukit ovat yksivuotisia. Syksyllä munitut munat talvehtivat.Uddström & Rinne 2016, s. 24. == Levinneisyys == Metsälukki on levinnyt Euroopassa laajalle ja se on siellä yleinen laji. Myös Suomessa se on yleinen ja sitä tavataan ainoana lukkilajina koko maassa. Pohjoisin havainto lajista on Nuorgamista. Metsälukkia tavataan myös Pohjois-Amerikassa, Aasiassa ja Pohjois-Afrikassa. == Lähteet == * *Uddström, Annika & Rinne, Veikko: Suomen lukit ja valeskorpionit. Hyönteistarvike Triable Oy, Helsinki 2016. *Ötökkätieto: Metsälukki === Viitteet === == Aiheesta muualla == *Laji.fi: Metsälukki (Mitopus morio) *ITIS: Mitopus morio Luokka:Lukit
Anton Vaino

Anton Eduardovitš Vaino (, s. 17. helmikuuta 1972 Tallinna, Viron SNT, Neuvostoliitto) on venäläinen virkamies, joka on ollut Venäjän presidentinhallinnon päällikkö elokuusta 2016 alkaen. Hänen edeltäjänsä oli Sergei Ivanov. Vainon isoisä oli Viron neuvostotasavaltaa johtanut Karl Vaino. Anton Vaino on koulutukseltaan diplomaatti ja edennyt nopeasti virkaurallaan. Vaino on opiskellut muun muassa japania ja työskennellyt vuosina 1996–2001 Venäjän Tokion-suurlähetystössä ja ulkoministeriön toisella Aasian osastolla. Vaino edustaa Venäjän valtaeliitin uutta sukupolvea. Hän on lähtöisin Vladimir Putinin lähipiiristä, mutta hän ei edusta perinteisiä ”Putinin pietarilaisia”. Vainoa pidetään lännessä kovaotteisena, länsivastaisena byrokraattina ja teknokraattina. The New Yorker -lehden mukaan Vainon kirjoitukset ovat outoja ja pelottavia. Hänen yhdessä Anton Kobjakovin ja Viktor Sarajevin kanssa kirjoittamansa kirja ”Voiton kuva” esittää maailmanhistorian kattavan ”kaiken teorian”. Se opastaa, miten saavutetaan absoluuttinen maailmanherruus Putinin harrastaman sambo-painin tekniikoin, keskeisenä periaatteena: ”iske silloin, kun vastustajasi sitä vähiten odottaa”.Putin’s Super Task: In 10 Years Nobody Will Know Russia topcor.ru 8.5.018, viitattu 19.2.2022 Artikkelissa ”The Capitalization of the Future” Vaino käsittelee aikaa ja avaruutta. Moskovan kauppakorkeakoulun filosofian professori Kirill Martynovin mukaan Vainon artikkelin ajatuksilla ei juuri ole tekemistä tieteen kanssa.Siina Ekberg, Putinin uuden päällikön Vainon oudot kirjoitukset, Verkkouutiset 16.8.2016, viitattu 19.2.2022 Vaino toimi aiemmin Ivanovin avustajana ja neljä vuotta presidentin henkilökohtaisena avustajana. Silti moni venäläinen ei ollut kuullutkaan hänestä ennen nimitystä presidentinhallinnon päälliköksi. Venäläinen Meduza-uutissivusto paljasti syyskuussa 2019, että Vainon perheellä on merkittävä kiinteistöomaisuus. Omaisuuden arvoksi arvioidaan jopa 1,6 miljardia ruplaa. == Lähteet == Luokka:Venäläiset virkamiehet Luokka:Venäjänvirolaiset Luokka:Kansliapäälliköt Luokka:Vuonna 1972 syntyneet Luokka:Elävät henkilöt
Onni Puhakka

Onni Olof Puhakka (18. syyskuuta 1870 Kontiolahti – 15. syyskuuta 1955 Liperi) oli suomalainen maanviljelijä, osuustoimintamies ja nuorsuomalaisen puolueen kansanedustaja. Puhakan vanhemmat olivat maanviljelijä Olof Puhakka ja Helena Sinkkonen. Hän toimi maanviljelijänä Liperissä. Puhakka oli Valion va. toimitusjohtaja 1907–1908. Puhakka oli kansanedustajana 1910–1914 edustaen Kuopion läänin itäistä vaalipiiriä. Hän kuului Liperin kunnanvaltuustoon. Puhakka oli Valion hallintoneuvoston varapuheenjohtajana ja kuului Valion johtokuntaan sekä Keskusosuusliike Hankkijan hallintoneuvostoon. Onni Puhakka oli naimisissa vuodesta 1923 Anna Loviisa Saarenpään (entinen Pakarinen) kanssa. == Lähteet == == Aiheesta muualla == * Martti Puhakka : Rukoile ja työtä tee. Onni Puhakan kehitys innovaattorista oman tien kulkijaksi. Väitöskirja. Annales Universitatis Turkuensis C 326. Historian, kulttuurin ja taiteiden tutkimuksen laitos; Kansatiede, Turun yliopisto 2011 Luokka:Suomalaiset maanviljelijät Luokka:Kansanedustajat Luokka:Nuorsuomalaiset poliitikot‎ Luokka:Liperin kunnanvaltuutetut Luokka:Pohjois-Karjalan vaalipiiri Luokka:Vuonna 1870 syntyneet Luokka:Vuonna 1955 kuolleet
Brice Etès

Brice Etés (s. 11. huhtikuuta 1984, Monaco) on monacolainen ennen Ranskaa edustanut yleisurheilija, joka on erikoistunut keskimatkoihin. Hänellä on hallussaan Monacon 800 metrin ennätys: 1:47,61, jonka hän juoksi vuonna 2010. == Ura == Brice Etès juoksi Monacon 800 metrin ennätyksen vuoden 2010 Timanttiliigassa Monacossa ajalla 1:47.61 ollen kilpailun yhdeksäs. Hänen henkilökohtainen ennätys tällä matkalla on vuodelta 2008 ajalla 1:47.03, mutta hänellä ei vielä silloin ollut Monacon kansalaisuutta, vaan hän edusti tällöin Ranskaa. Etès on osallistunut useisiin arvokilpailuihin parhaana saavutuksenaan vuoden 2010 EM-kisojen semifinaalipaikka. Hän on ollut mukana myös MM-kisoissa 2011, vuoden 2012 EM-kisoissa, vuoden 2013 MM-kisoissa, EM- kisoissa 2014, MM-kisoissa 2015, EM-kisoissa 2016 ja Rio de Janeiron olympialaisissa 2016. == Lähteet == Luokka:Monacolaiset yleisurheilijat Luokka:Elävät henkilöt Luokka:Vuonna 1984 syntyneet
Kirkkoniemen kirkko

Kirkkoniemen kirkko () on Etelä-Varangin evankelis-luterilaisen seurakunnan kirkko Norjan Kirkkoniemessä Finnmarkin läänissä. Se on valmistunut vuonna 1959. Kirkko on rakennettu sodassa vuonna 1944 tuhoutuneen kirkon paikalle. == Rakentaminen ja muoto == Kirkkoniemen kirkon suunnitteli arkkitehti Sofus Hougen. Hän sai suunnitelmat valmiiksi jo 1940-luvun lopulla, mutta rakennustöihin päästiin vasta vuonna 1957. Kirkon sanotaan olevan hyvin tyypillinen Pohjois-Norjan jälleenrakennuskauden kirkko: siinä on perinteinen ulkomuoto, mutta nykyaikaiset rakennusaineet. Kirkko on rakennettu betonista ja katettu liuskekivipaanuilla. Kirkko on muodoltaan kolmilaivainen basilika, sen keskilaiva on leveä ja sivulaivat hyvin kapeat. Klerestorioikkunat muodostavat yhtenäisen nauhan ja antavat kirkkosaliin runsaasti luonnonvaloa. Torni on kuorin päällä. == Sisätilat == Alttaritauluna on puusta ristin muotoon veistetty reliefi, jonka eri osat kuvaavat kristinuskon symboleja. Alttariveistoksen on tehnyt kuvanveistäjä Kristoffer Leirdal. Kastemaljan valkoista kyyhkystä esittävä puuveistos on Pyhän Hengen symboli ja saarnastuolin veistokset symboloivat uskoa, toivoa ja rakkautta. Kastemaljan ja saarnastuolin puuveistokset on tehnyt kuvanveistäjä Sivert Donali. Kirkon sivulaivojen seinillä on kymmenen käsin kudottua ryijyä, jotka ovat Kirkenesin kirkkoyhdistyksen lahjoittamat. Kirkon urut ovat lahja Kirkkoniemessä toimineelta kaivosyhtiö A/S Syd-Varangerilta. Kirkossa on tilaa 275 henkilölle. == Edellinen kirkko == Kirkkoniemen edellinen kirkko oli seudun ensimmäinen kirkko. Malliltaan se oli pitkänomainen kahdeksankulmainen puukirkko, joka oli valmistunut vuonna 1862. Toisen maailmansodan pommituksessa 4\. heinäkuuta 1944 kirkko paloi kokonaan kivijalkaa myöten. Raunioista löytyi kirkon torniristi, joka otettiin talteen ja sijoitettiin uuden kirkon kirkkosaliin. Ensimmäisen kirkon kirkon rakennuspaikaksi kaavailtiin aluksi Svartakslaa, joka on Varangerinvuonon sivuvuonon Bøkfjordenin itärannalla. Vuonna 1857 kirkon paikaksi valittiin Langfjordenin ja Paatsjoen välinen tuolloin vielä Piselvnesiksi kutsuttu niemi. Ensimmäisen kirkon suunnittelija oli arkkitehti Christian Heinrich Grosch. Myös nykyisen kirkon rakentamispaikasta käytiin keskustelua, mutta seurakuntalaisten toive saada pystyttää uusi kirkko tuhoutuneen kirkon paikalle toteutui. == Lähteet == == Aiheesta muualla == Luokka:Etelä-Varanki Luokka:Norjan kivikirkot
Amerikanpussitiainen

Amerikanpussitiainen (Auriparus flaviceps) on pussitiaisten heimoon kuuluva varpuslintu. ==Levinneisyys== Amerikanpussitiaista tavataan Yhdysvalloissa ja Meksikossa, ja sen levinneisyysalueen pinta-ala on noin 1 750 000 km2. Lajin kanta on runsastuva ja se on luokiteltu elinvoimaiseksi. ==Lähteet== Luokka:Pussitiaiset
Herman Niittynen

Herman Niittynen (20. syyskuuta 1870 Korpilahti – 31. elokuuta 1942 Korpilahti) oli suomalainen maanviljelijä, kunnallisneuvos ja Kansallisen Edistyspuolueen kansanedustaja. Niittysen vanhemmat olivat maanviljelijä Herman Lönnroth ja Karoliina Tahvonen. Hän kävi kansakoulun ja toimi maanviljelijänä Korpilahdella vuodesta 1886 alkaen. Niittynen oli Korpilahden säästöpankin rahastonhoitajana 1904–1919 ja Kansallis-Osake-Pankin Korpilahden haarakonttorin esimiehenä 1919–1925. Hän sai kunnallisneuvoksen arvonimen 1931. Niittynen oli kansanedustajana helmi-maaliskuussa 1919 edustaen Hämeen läänin pohjoista vaalipiiriä. Hän tuli eduskuntaan sosialidemokraattien Anni Huotarin tilalle. Niittynen oli Korpilahdella kuntakokouksen varaesimiehenä ja kunnallislautakunnan esimiehenä sekä kuului kunnanvaltuustoon. Hän kuului MTK:n valtuuskuntan ja oli edustajana kirkolliskokouksessa. Herman Niittynen oli naimisissa vuodesta 1894 Eeva Sandelinin kanssa. == Lähteet == Luokka:Kansanedustajat Luokka:Kansallisen Edistyspuolueen poliitikot‎ Luokka:Korpilahden kunnanvaltuutetut Luokka:Pirkanmaan vaalipiiri Luokka:Vuonna 1870 syntyneet Luokka:Vuonna 1942 kuolleet
Soares

Soares on muun muassa seuraavien henkilöiden sukunimi: * Arthur Augusto de Matos Soares, Arthur (s. 2003), brasilialainen jalkapaloilija * Bruno Soares (s. 1982), brasilialainen tennispelaaja * Cédric Soares (s. 1991), portugalilainen jalkapalloilija * Elza Soares (1930–2022), brasilialainen sambalaulaja * Everton Soares (s. 1996), brasilialainen jalkapalloilija * Henrique Soares da Costa (1963–2020) brasilialainen roomalaiskatolinen piispa * José Manuel Soares, Pepe (1908–1931), portugalilainen jalkapalloilija * Júlio César Soares de Espíndola (s. 1979), brasilialainen jalkapallomaalivahti * Kassiano Soares (s. 1995), brasilialainen jalkapalloilija * Luiz Soares Vieira (s. 1937), brasilialainen roomalaiskatolinen arkkipiispa * Mário Soares (1924–2017), Portugalin presidentti 1986–1996 * Renan Brito Soares (s. 1985), brasilialainen jalkapallomaalivahti * Ricardo Alexandre Martins Soares Pereira (s. 1976), portugalilainen jalkapallomaalivahti * Sebastião Soares de Resende (1906–1967), portugalilainen roomalaiskatolinen piispa * Thomaz Soares da Silva, Zizinho (1921–2002), brasilialainen jalkapalloilija * Togo Renan Soares (1906–1992), brasilialainen koripallovalmentaja * Welliton Soares de Mirais (s. 1986), brasilialainen jalkapalloilija.
Tulipäätiainen

Tulipäätiainen (Cephalopyrus flammiceps) on tiaisten heimoon kuuluva varpuslintu. Aikaisemmin laji luettiin pussitiaisiin. ==Levinneisyys== Tulipäätiaista tavataan Bhutanissa, Kiinassa, Intiassa, Laosissa, Myanmarissa, Nepalissa, Pakistanissa ja Thaimaassa, ja sen levinneisyysalueen pinta-ala on noin 226 000 km2. Laji on luokiteltu elinvoimaiseksi. ==Lähteet== Luokka:Tiaiset
Tiaishylia

Tiaishylia (Pholidornis rushiae) eli aiemmalta nimeltään vilistäjätiainen on silkkikerttusten heimoon kuuluva varpuslintu. ==Levinneisyys== Tiaishyliaa tavataan Afrikan länsi- ja keskiosissa, ja sen levinneisyysalueen pinta-ala on noin 3 140 000 km2. Lajin kanta on vakaa, ja se on luokiteltu elinvoimaiseksi. ==Lähteet== Luokka:Silkkikerttuset
Amerikanpuukiipijä

Amerikanpuukiipijä (Certhia americana) on puukiipijöiden heimoon kuuluva varpuslintu. ==Levinneisyys== Amerikanpuukiipijää tavataan Kanadassa, Yhdysvalloissa, Meksikossa ja Keski-Amerikassa, ja sen levinneisyysalueen pinta-ala on noin 6 540 000 km2. Lajin kanta on vakaa, ja se on luokiteltu elinvoimaiseksi. == Ravinto == Syö pääosin hyönteisiä kuten kärsäkäsmäisiä, kuoriaisia, kirvoja, toukkia, muurahaisia, hämähäkkejä sekä pseudoskorpioneja ja hyönteisten munia ja koteloita. ==Lähteet== Luokka:Puukiipijät
Kuehneosaurus

Kuehneosaurus on sukupuuttoon kuollut matelijasuku jonka löysi Walter Georg Kühne.Kuehneosaurus DinoPark Amersfoort Tyyppilaji ja ainoa kuvattu laji on Kuehneosaurus latus. Kuehneosaurus saalisti pääasiassa hyönteisiä. Se oli noin 70 senttiä pitkä ja mahdollisesti erinomainen liitäjä. Siivet muodostuivat sen pidentyneistä kylkiluista, kuten nykyisillä Draco-suvun liitoliskoilla.Stein, K., Palmer, C., Gill, P.G., and Benton, M.J. (2008). "The aerodynamics of the British Late Triassic Kuehneosauridae." Palaeontology, 51(4): 967-981. Kuehneosaurus ei pystynyt kääntämään siipiään kokoon, mutta on arvioitu että se pystyi liitämään noin 60 metriä. Pitkä ja kapea häntä tasapainotti liitoa. Eräässä tutkimuksessa tultiin siihen tulokseen että Kuehneosaurus, toisin kuin sen pitkäsiipisempi sukulainen Kuehneosuchus, ei ehkä käyttänytkään siipiään liitämiseen, vaan jarruttamaan laskua kun se hyppäsi puusta. Tutkimuksessa arvioitiin että se putoaisi 45-asteen kulmassa 10–12 m/s. Kuehneosuchus saattoi todellisuudessa olla toinen Kuehneosaurus-laji tai toista sukupuolta edustava Kuehneosaurus latus. Silloin Kuehneosuchus olisi luultavasti ollut koiras, joka käytti liitotaitoaan ja mahdollisesti räikeän värisiä siipiään naaran (Kuehneosaurus) houkutteluun. == Katso myös == * Coelurosauravus == Lähteet == Luokka:Esihistorialliset matelijat Luokka:Diapsidit
Antti Penttilä

Antti Jaakko Penttilä (27. syyskuuta 1870 Nurmo – 15. joulukuuta 1934 Perniö) oli suomalainen maanviljelijä ja Kansallisen Edistyspuolueen kansanedustaja. Penttilän vanhemmat olivat maanviljelijä Kustaa Penttilä ja Leena Heikkilä. Hän kävi kansakoulun ja viljeli aluksi kotitilaansa Nurmossa 1886–1913 ja toimi sitten maanviljelijänä Sauvossa 1913–1916 ja Perniössä 1916–1934. Penttilä oli lautamiehenä Nurmossa 1897–1913. Penttilä oli kansanedustajana 1922–1924 edustaen Turun läänin eteläistä vaalipiiriä. Hän oli Nurmossa kunnallislautakunnan puheenjohtajana ja Perniössä kunnallislautakunnan ja kunnanvaltuuston puheenjohtajana. Antti Penttilä oli naimisissa vuodesta 1888 Liisa Hipin kanssa. == Lähteet == Luokka:Kansanedustajat Luokka:Kansallisen Edistyspuolueen poliitikot‎ Luokka:Perniön kunnanvaltuutetut Luokka:Varsinais- Suomen vaalipiiri Luokka:Vuonna 1870 syntyneet Luokka:Vuonna 1934 kuolleet
Afganistan kesäolympialaisissa 2008

Afganistan osallistui vuoden 2008 kesäolympialaisiin Pekingissä neljän urheilijan joukkueella, johon kuului kolme miestä ja yksi nainen, kaksi yleisurheilijaa ja kaksi taekwondoinia. Joukkueeseen kuului alun perin keskimatkojen juoksija Mehboba Ahdyar, mutta hän karkasi ennen olympialaisia harjoitusleiriltä Italiassa ja haki poliittista turvapaikkaa Euroopasta. Hänen tilalleen joukkueeseen nousi 100 metrin juoksija Robina Muqimyar. Näissä kisoissa Afganistan sai ensimmäisen olympiamitalinsa, kun Rohullah Nikpai otti pronssia miesten alle 58-kiloisten taekwondossa. == Lähteet == Luokka:Valtiot kesäolympialaisissa 2008 kesäolympialaisissa 2008